Robert Kyagulanyi Ssentamu (anajulikana kwa jina la kisanii kama Bobi Wine; alizaliwa 12 Februari 1982) ni mwanasiasa, mwimbaji, mwigizaji na mfanyabiashara wa Uganda. ni kiongozi katika harakati maarufu dhidi ya Rais Yoweri Museveni na harakati hizo hujulikana kama People Power, Our Power. mwaka 2019, alitangazwa kuwa mgombea wa kiti cha urais katika uchaguzi mkuu wa Uganda. Kyagulanyi alizaliwa katika hospitali ya Nkozi, ambapo mama yake aliwahi kufanya kazi. alikulia katika mji mkuu wa Uganda Kampala . Kyagulanyi alisoma katika shule ya Kitante Hill School, ambapo alipata cheti cha elimu yake ya msingi mwaka 1996. Mwaka 1998 alihitimu elimu ya upili katika shule ya Kololo Senior Secondary School na kupata cheti, kisha alijiunga na Chuo Kikuu cha Makerere alikosomea muziki na sanaa ambapo alihitimu kwa ngazi ya diploma mwaka 2003, mnamo mwaka 2016 Kyagulanyi alirudi tena chuo kikuu na kujifunza sheria katika International University of East Africa (IUEA). Editor. Bobi Wine Biography, Early Life, Age, Family, Education, Career And Net Worth. URN. "Can 'People Power' change Uganda's political fortune?", The Observer - Uganda.